RO
5.8.2022
Jurnalul Oficial al Uniunii Europene
L 205/117
ANEXA I
Anexa I (partea M) la Regulamentul (UE) nr.
1321/2014 se modifică după cum urmează: 1.
Punctul M.A.302 se modifică după cum urmează: (i) litera (d) se înlocuiește cu următorul text: „(d) AMP trebuie să demonstreze că respectă: 1.
instrucțiunile emise de autoritatea competentă; 2. instrucțiunile de menținere a navigabilității: (i)
emise de titularii de certificat de tip, de certificat de tip restricționat, de certificat de tip suplimentar, de aprobare a unui proiect de reparație majoră, de autorizație ETSO sau de declarantul unei declarații de conformitate a proiectului sau de titularul oricărei alte aprobări pertinente eliberate în temeiul anexei I (partea 21) sau, după caz, al anexei Ib (partea 21 Light) la Regulamentul (UE) nr.
748/2012;
(ii) incluse în specificațiile de certificare menționate la punctul 21.A.90B sau 21.A.431B din anexa I (partea 21) la Regulamentul (UE) nr.
748/2012, dacă este cazul; (iii) incluse în specificațiile de certificare menționate la punctul 21L.A.62, 21L.A.102, 21L.A.202 sau 21L.A.222 din anexa Ib (partea 21 Light) la Regulamentul (UE) nr.
748/2012, dacă este cazul;”; (ii) litera (h) se înlocuiește cu următorul text: „(h) AMP trebuie să fie supus unor revizuiri periodice și să fie modificat în consecință dacă este necesar.
Prin aceste revizuiri se garantează că AMP continuă să fie la zi și valabil având în vedere experiența de operare și instrucțiunile autorității competente și ținând seama de instrucțiunile de întreținere noi sau modificate emise de titularii de certificat de tip și de certificat de tip suplimentar, de declarantul unei declarații de conformitate a proiectului și de orice altă întreprindere care publică astfel de date în conformitate cu anexa I (partea 21) sau, după caz, cu anexa Ib (partea 21 Light) la Regulamentul (UE) nr.
748/2012.”
2.
Punctul M.A.304 se înlocuiește cu următorul text: „M.A.304 Date necesare pentru modificări și reparații O persoană sau o întreprindere care repară o aeronavă sau o componentă trebuie să evalueze orice daună.
Modificările și reparațiile se efectuează utilizând, după caz, următoarele date: (a) datele aprobate de agenție; (b) datele aprobate de o organizație de proiectare care respectă anexa I (partea 21) la Regulamentul (UE) nr.
748/2012; (c) datele cuprinse în cerințele menționate la punctul 21.A.90B sau 21.A.431B din anexa I (partea 21) la Regulamentul (UE) nr.
748/2012; (d) datele cuprinse în cerințele menționate la punctul 21L.A.62, 21L.A.102, 21L.A.202 sau 21L.A.222 din anexa Ib (partea 21 Light) la Regulamentul (UE) nr.
748/2012; (e) datele declarate de declarantul unei declarații de conformitate a proiectului care respectă anexa Ib (partea 21 Light) la Regulamentul (UE) nr.
748/2012.”
3.
La punctul M.A.305 litera (e), subpunctul 3 se înlocuiește cu următorul text: „3. date specifice anumitor componente: (i)
un istoric al orelor de funcționare pentru fiecare piesă cu durată limitată de viață pe baza căruia se determină situația actuală a conformării cu limitările de navigabilitate;